八月晦甲子雨至九月二日懷同來二僧及兩子
作者：方回
朝代：宋

paragraphs: 今年夏潦甚，秋暑亦云劇。
豳霜屆授衣，垢汗著單浴。
園渴困力灌，井竭疲遠汲。
甲子似宜晴，一雨竟三日。
□□□□僧，溪漲渡欲隔。
頗復念幼子，餠蔬誰與摘。
此地非我家，暫到猶是客。
歸舟可上灘，深湍沒巨石。
貲費殊未辦，褐粟闕補糴。
空庭無來人，爬癢看簷滴。